Diari Oficial de la Generalitat Valenciana


Sumari del DOGV 9845, del 09-05-2024 (2024/3916)

Anunci per a l'alienació d'aprofitaments forestals de fusta en forests propietat de la Generalitat Valenciana. 2024/CSCS081CS1034/CS094CS3067/CS104CS1012.
----------------------------------------------------------------------------------------------------------------------------------------------------------

### Dades del document

Número de DOGV
:   9845

Data del DOGV
:   09-05-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/3916


Data del document
:   26-04-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Anunci

Descriptors 

:   * Conselleria de Medi Ambient, Aigua, Infraestructures i Territori

Anunci per a l'alienació d'aprofitaments forestals de fusta en forests propietat de la Generalitat Valenciana. 2024/CSCS081CS1034/CS094CS3067/CS104CS1012. [2024/3916]  
1. Objecte  
Convocar la subhasta per a l'alienació dels aprofitaments forestals de fusta, en les forests d'utilitat pública propietat de la Generalitat Valenciana esmentades en l'annex I.  
  
2. Termini d'execució de l'aprofitament  
Els aprofitaments s'han de realitzar en els terminis següents:  
  
  
Lot Forest Termini  
1 CS081CS1034 Altís 1 mes  
2 CS094CS3067 Campos de Arenoso 15 dies fusta apilada  
3 mesos fusta en peu  
3 CS104CS1012 Ametler 15 dies  
  
  
El termini de realització dels treballs de millora en la forest es determinarà amb l'aprovació de la memòria d'estos.  
  
3. Tramitació, procediment i tipus de licitació  
3.1. L'alienació la realitzarà la Direcció Territorial de la Conselleria de Medi Ambient, Aigua, Infraestructures i Territori de Castelló.  
  
3.2. La tramitació i el procediment es realitzaran d'acord amb els principis de publicitat, objectivitat, imparcialitat, transparència i concurrència competitiva, recollits en l'article 15.5 de la Llei 43/2003, de 21 de novembre, de forests, i amb el que es disposa en el Decret 205/2020, d'11 de desembre, del Consell, de regulació dels aprofitaments forestals en forests privades i l'alienació d'aprofitaments forestals en forests gestionades per la Generalitat, i la resta de la legislació forestal que siga aplicable.  
3.3. El tipus de licitació serà oberta, de tramitació ordinària i es realitzarà mitjançant subhasta.  
3.4. La manera de liquidació serà la següent:  
  
Lot Forest Liquidació  
1 CS081CS1034 Altís A resultes (per pesada)  
2 CS094CS3067 Campos de Arenoso A resultes (per mesurament de piles). A canvi de treballs de millora en la forest  
3 CS104CS1012 Ametler Risc i ventura. A canvi de treballs de millora en la forest  
  
  
3.5. Preu mínim sense IVA  
  
Lot Forest Preu sense IVA  
1 CS081CS1034 Altís 0,5 €/t  
2 CS094CS3067 Campos de Arenoso Fusta apilada 15 €/m³  
fusta en peu 5 €/m³  
3 CS104CS1012 Ametler 15 €/m³  
  
  
4. Capacitat del licitador  
No s'establix la necessitat d'acreditar solvència tècnica, financera o econòmica.  
No estaran capacitades les persones que estiguen incurses en alguna de les prohibicions de contractació previstes en la legislació de contractes del sector públic.  
  
5. Documentació requerida i model de proposició  
La documentació requerida per a la presentació de les ofertes ve desglossada en la clàusula novena del plec general de condicions administratives per a l'alienació d'aprofitaments forestals en forests propietat de la Generalitat, i en la quinta del plec particular de condicions economicoadministratives, en què també es poden consultar els models de declaració responsable que ha de presentar el licitador i de proposició econòmica.  
  
6. Lloc i termini de presentació de les proposicions  
6.1. El termini per a la presentació de les ofertes serà de 10 dies hàbils, comptats des de l'endemà de la publicació d'este anunci en el Diari Oficial de la Generalitat Valenciana.  
6.2. Els sol·licitants presentaran l'oferta i la documentació corresponent en sobre tancat dirigit a la direcció territorial de la Conselleria de Medi Ambient, Aigua, Infraestructures i Territori de Castelló, en qualsevol de les formes previstes en l'article 16 de la Llei 309/2015, del procediment administratiu comú de les administracions públiques. Els sobres que s'entreguen sense tancar seran rebutjats.  
  
6.3. Per a les ofertes enviades per correu certificat, el licitador haurà de justificar la data d'imposició de l'enviament en les oficines de Correus i anunciar a l'òrgan de contractació la remissió de l'oferta mitjançant télex, telegrama o telefax en el mateix dia.  
6.4. Sense la concurrència d'estos requisits, l'oferta no serà admesa, si és rebuda per l'òrgan de contractació amb posterioritat a la data de finalització del termini assenyalat en l'anunci.  
6.5. No s'acceptaran les proposicions que tinguen omissions, errors o ratllades que impedisquen conéixer clarament tot el que l'Administració estime convenient per a l'oferta.  
  
7. Lloc i data de realització de la licitació  
7.1. L'obertura de pliques tindrà lloc el primer dia hàbil després 3 dies de la finalització del termini de presentació d'ofertes, a les 12.00 hores, en la Direcció Territorial de Castelló de la Conselleria de Medi Ambient, Aigua, Infraestructures i Territori, situada en l'edifici PROP, avinguda dels Germans Bou núm. 47, de Castelló de la Plana.  
  
7.2. En cas de resultar deserta la subhasta, se celebrarà una segona licitació, sota el mateix tipus de taxació i condicions, el primer dia hàbil deu dies després de la primera convocatòria sense previ avís; es tancarà el termini per a la presentació de pliques el dia hàbil anterior a les 14.30 hores, moment en el qual haurà de constar la documentació en el registre d'esta direcció territorial, situada a l'edifici PROP esmentat en l'apartat anterior. En cas de resultar desertes les dos, correspon a la Direcció Territorial de Castelló de la Conselleria de Medi Ambient, Aigua, Infraestructures i Territori, licitar-la novament.  
  
  
8. Condicions economicoadministratives  
Les condicions economicoadministratives que regixen en l'alienació dels aprofitaments objecte de licitació són les establides en el plec general de condicions administratives per a l'alienació d'aprofitaments forestals en forests propietat de la Generalitat, confeccionat per la Direcció General de Medi Natural i Avaluació Ambiental, de 14 de juliol de 2017, i el plec particular de condicions economicoadministratives específic per a esta convocatòria.  
Estos documents es troben a la disposició de les persones interessades en la Direcció Territorial de la Conselleria d'Agricultura, Medi Ambient, Canvi Climàtic i Desenvolupament Rural de Castelló, situada en l'avinguda dels Germans Bou núm. 47, edifici PROP, de Castelló, i en la web https://mediambient.gva.es/va/web/medio-natural/aprovechamientos-forestales  
  
9. Condicions tecnicofacultatives  
9.1. Les condicions tecnicofacultatives d'aplicació a esta licitació seran les establides en:  
a) El plec general de condicions tecnicofacultatives per a l'alienació d'aprofitaments forestals en forests gestionades per la Generalitat, confeccionat per la Direcció General de Medi Natural i Avaluació Ambiental, el 14 de juliol de 2017. De conformitat amb el que s'establix en l'annex II de l'Orde 10/2015, de 8 d'abril de 2015, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana.  
  
b) El plec de condicions particulars tecnicofacultatives per a l'alienació dels aprofitaments forestals redactat per a cada forest i tipus d'aprofitament d'esta licitació. Cada concessionari haurà de subscriure el plec corresponent a l'aprofitament adjudicat.  
  
Estos documents es troben a la disposició de les persones interessades en la Direcció Territorial de la Conselleria d'Agricultura, Medi Ambient, Canvi Climàtic i Desenvolupament Rural de Castelló, situada en l'avinguda dels Germans Bou núm. 47, edifici PROP, de Castelló, i en la web https://agroambient.gva.es/va/web/medio-natural/aprovechamientos-forestales.  
9.2. Seran aplicable les recomanacions tècniques que descriuen i orienten actuacions per a la millora de la gestió i provisió de servicis que indica el Decret 58/2013, de 3 de maig, del Consell, pel qual s'aprova el Pla d'acció territorial forestal de la Comunitat Valenciana.  
  
  
10. Supletori  
En el que no es preveu en el present anunci i els plecs que l'acompanyen, es tindrà en compte el que es disposa en el text refós de la Llei de contractes del sector públic (TRLCSP), i en el Decret 205/2020, d'11 de desembre, del Consell, de regulació dels aprofitaments forestals en forests privades i l'alienació d'aprofitaments forestals en forests gestionades per la Generalitat.  
  
Castelló de la Plana, 26 d'abril de 2024.- La directora territorial: Marta Mañá Bonfill.  
  
  
ANNEX I  
  
Lot Forest Municipi Espècie Quantitat  
1 CS081CS1034:  
Altís Villahermosa del Río Pinus nigra 57 m³  
2 CS094CS3067: Campos de Arenoso Montanejos Pinus halepensis 4988,13  
3 CS104CS1012:  
Ametler Alcalà de Xivert Pinus halepensis 587,82 m³